Document ID: /roh_data/filtered/swiss_laws_in_ROHinterleaved.jsonl.gz/15344

This text was translated from IT into Rumantsch Grischun.

L’ammontare del capitale di partecipazione costituito da buoni di partecipazione quotati in borsa non può eccedere il decuplo del capitale azionario iscritto nel registro di commercio. L’ammontare residuo del capitale di partecipazione non può eccedere il doppio del capitale azionario iscritto nel registro di commercio. Le disposizioni sul capitale minimo non sono applicabili. Il capitale di partecipazione va sommato al capitale azionario quando si tratta di:1. costituire la riserva legale da utili;2. impiegare le riserve legali da capitale e le riserve legali da utili;3. accertare l’esistenza di un bilancio in disavanzo o di una perdita di capitale;4. definire i limiti di un aumento del capitale con capitale condizionale;5. determinare il limite inferiore e superiore del margine di variazione del capitale. I valori soglia vanno calcolati separatamente per gli azionisti e i partecipanti nei seguenti casi:1. l’istituzione di una verifica speciale nel caso in cui l’assemblea generale abbia respinto tale proposta;2. lo scioglimento della società per sentenza del giudice;3. l’annuncio dell’avente diritto economico secondo l’articolo 697j. I valori soglia vanno calcolati in base:1. alle azioni emesse, per l’acquisto di azioni proprie;2. ai buoni di partecipazione emessi, per l’acquisto di propri buoni di partecipazione. Essi vanno calcolati esclusivamente in base al capitale azionario per quanto concerne:1. il diritto di chiedere la convocazione dell’assemblea generale;2. il diritto di chiedere l’iscrizione di oggetti all’ordine del giorno e il diritto di proposta.Introdotto dal n. I della LF del 4 ott. 1991 (RU 1992 733; FF 1983 II 713). Nuovo testo giusta il n. I della LF del 19 giu. 2020 (Diritto della società anonima), in vigore dal  1° gen. 2023 (RU 2020 4005; 2022 109; FF 2017 325).

La cumpart dal chapital da participaziun che sa cumpona da certificats da participaziun, ils quals èn quotads ad ina bursa, na dastga betg esser pli che diesch giadas pli gronda ch’il chapital d’aczias inscrit en il register da commerzi. L’ulteriura part dal chapital da participaziun na dastga betg esser pli che duas giadas pli gronda ch’il chapital d’aczias inscrit en il register da commerzi. Las disposiziuns davart il chapital minimal n’èn betg applitgablas. Il chapital da participaziun sto vegnir agiuntà al chapital d’aczias, sch’i sa tracta:1. da furmar la reserva legala dal gudogn;2. d’utilisar las reservas legalas dal chapital e dal gudogn;3. da giuditgar, sch’igl è avant maun ina bilantscha deficitara u ina perdita da chapital;4. da limitar la dimensiun d’in augment dal chapital tras chapital cundiziunà;5. da fixar la limita inferiura e superiura d’ina marscha da chapital. Las valurs da sava ston vegnir calculadas separadamain per ils acziunaris e per ils participants, sch’i sa tracta:1. d’introducir in’examinaziun speziala en cas che la radunanza generala refusa ina dumonda correspundenta;2. da dissolver la societad tras la sentenzia d’ina dretgira;3. d’annunziar la persuna che ha il dretg economic tenor l’artitgel 697j. Las valurs da sava vegnan calculadas:1. sin basa da las aczias emessas per acquistar atgnas aczias;2. sin basa dals certificats da participaziun emess per acquistar agens certificats da participaziun. Las valurs da sava ston vegnir calculadas exclusivamain sin basa dal chapital d’aczias, sch’i sa tracta:1. dal dretg da convocar la radunanza generala;2. dal dretg da tractandaziun ed il dretg da far propostas.Integrà tras la cifra I da la LF dals 4 d’oct. 1991 (AS 1992 733; BBl 1983 II 745). Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).